ପ୍ରଧାନମନ୍ତ୍ରୀଙ୍କ ଏନ୍‌ଆଇଆଇଓ ଆଲୋଚନା ଚକ୍ର ‘ସ୍ୱାବଲମ୍ବନ’ରେ ଅଭିଭାଷଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ NIIO (ନୌସେନା ନବୋନ୍ମେଷ ଏବଂ ସ୍ୱଦେଶୀକରଣ ସଂଗଠନ) ଆଲୋଚନାଚକ୍ର ‘ସ୍ୱାବଲମ୍ବନ’ର ଅଭିଭାଷଣ ପ୍ରଦାନ କରିଛନ୍ତି । ସମବେତ ଜନତାଙ୍କୁ ଉଦ୍‌ବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଭାରତୀୟ ପ୍ରତିରକ୍ଷା ବଳର ଆତ୍ମନିର୍ଭରଶୀଳତା ଲକ୍ଷ୍ୟ ଏକବିଂଶ ଶତାବ୍ଦୀ ନିମନ୍ତେ ଖୁବ୍ ଗୁରୁତ୍ୱପୂର୍ଣ୍ଣ । ନୌସେନାର ଆତ୍ମନିର୍ଭରଶୀଳତା ନିମନ୍ତେ ପ୍ରଥମ ସ୍ୱାବଲମ୍ବନ ଆଲୋଚନାଚକ୍ର ଏ ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ । ଏହି ସମୟରେ ୭୫ଟି ସ୍ୱଦେଶୀ ବୈଷୟିକ ଜ୍ଞାନଯୁକ୍ତ ଉଦ୍‌ଭାବନ ସୃଷ୍ଟି ପାଇଁ ଦିଆଯାଇଥିବା ସଂକଳ୍ପ ବେଶ ଉତ୍ସାହପଦ ଓ ଏହା ଖୁବ୍ ଶୀଘ୍ର ସଫଳ ହେବ ବୋଲି ତାଙ୍କର ଆତ୍ମବିଶ୍ୱାସ ଥିବା ସେ ପ୍ରକାଶ କରିଥିଲେ । ତଥାପି ଏହା ହେଉଛି ପ୍ରଥମ ପଦକ୍ଷେପ ବୋଲି ସେ କହିଥିଲେ । “ଆମକୁ ନିରବଚ୍ଛିନ୍ନ ଭାବେ ସ୍ୱଦେଶୀ ବୈଷୟିକ ପ୍ରକଳ୍ପ ବୃଦ୍ଧି କରିବାକୁ ପଡିବ । ଆମର ଲକ୍ଷ୍ୟ ହେଉଛି, ଯେତେବେଳେ ଭାରତ ସ୍ୱାଧୀନତାର ଶତବାର୍ଷିକୀ ପାଳନ କରିବ, ସେତେବେଳେ ଆମର ନୌସେନା ଏକ ଅଭୂତପୂର୍ବ ଶିଖର ଛୁଇଁ ସାରିଥିବା” ବୋଲି ସେ କହିଥିଲେ । ମହାସାଗର ଓ ଉପକୂଳ ଭାରତୀୟ ଅର୍ଥନୀତିରେ ବିଶେଷ ଗୁରୁତ୍ୱବହନ କରେ ବୋଲି କହି ପ୍ରଧାନମନ୍ତ୍ରୀ କହିଥିଲେ ଯେ ନୌସେନାର ଭୂମିକା ନିରବଚ୍ଛିନ୍ନ ଭାବେ ବୃଦ୍ଧି ପାଉଥିବାରୁ ଏହାର ଆତ୍ମନିର୍ଭରଶୀଳତା ଖୁବ୍ ଗୁରୁତ୍ୱପୂର୍ଣ୍ଣ । ଦେଶର ଗୌରବମୟ ସାମୁଦ୍ରିକ ପରମ୍ପରାର ଅବତାରଣା କରି ପ୍ରଧାନମନ୍ତ୍ରୀ କହିଥିଲେ ଯେ ଭାରତର ପ୍ରତିରକ୍ଷା କ୍ଷେତ୍ର ସ୍ୱାଧୀନତା ପୂର୍ବରୁ ମଧ୍ୟ ଶକ୍ତିଶାଳୀ ଥିଲା । ସ୍ୱାଧୀନତା ବେଳକୁ ଦେଶରେ ୧୮ଟି ଆୟୁଧ କାରଖାନାରୁ ତୋପ କମାଣ ସମେତ ଅନ୍ୟାନ୍ୟ ସାମରିକ ଅସ୍ତ୍ରଶସ୍ତ୍ର ଉତ୍ପାଦିତ ହେଉଥିଲା । ଦ୍ୱିତୀୟ ବିଶ୍ୱଯୁଦ୍ଧରେ ଭାରତ ଏକ ମୁଖ୍ୟ ପ୍ରତିରକ୍ଷା ଉପକରଣ ଯୋଗାଣକାରୀ ଥିଲା । “ଇଚ୍ଛାପୁର ରାଇଫଲ କାରଖାନାରେ ନିର୍ମିତ ଆମର ହାୱିଜର, ମେସିନଗନ୍ ସର୍ବୋତ୍ତମ ବିବେଚିତ ହେଉଥିଲା। ଆମେ ଏଥିରୁ ଅଧିକାଂଶ ରପ୍ତାନୀ କରୁଥିଲୁ । ତା’ ପରେ ହେଲା କ’ଣ? ଆମେ ସର୍ବବୃହତ୍ ଆମଦାନୀକାରୀରେ ଏ କ୍ଷେତ୍ରରେ ପରିଗଣିତ ହୋଇଗଲୁ । ଯେଉଁ ଦେଶମାନେ ବିଶ୍ୱ ଯୁଦ୍ଧର ଆହ୍ୱାନକୁ ଗ୍ରହଣ କରି ଏହାକୁ ଆର୍ଥିକ ସୁଯୋଗରେ ପରିଣତ କରି ପାରିଲେ ଭାରତ ମଧ୍ୟ କରୋନା କାଳରେ ପ୍ରତିକୂଳ ପରିସ୍ଥିତିକୁ ସୁଯୋଗ ଭାବେ ବିବେଚନା କରି ଅର୍ଥନୀତି, ନିର୍ମାଣ ଓ ବିଜ୍ଞାନ କ୍ଷେତ୍ରରେ ଉତ୍କର୍ଷ ହାସଲ କଲା । କେବଳ ସରକାରୀ କ୍ଷେତ୍ରରେ ସୀମାବଦ୍ଧ ରହି ପ୍ରତିରକ୍ଷା ଉତ୍ପାଦନ, ଗବେଷଣା ଓ ବିକାଶ ସ୍ୱାଧୀନତା ପରବର୍ତ୍ତୀ କେଇ ଦଶନ୍ଧି ପର୍ଯ୍ୟନ୍ତ ଏହା ଉପରେ ଧ୍ୟାନ ଦିଆ ନ ଯିବା ପାଇଁ ସେ ଏହି ନୀତିର ସମାଲୋଚନା କରିଥିଲେ । ନବୋନ୍ମେଷ ସମାଲୋଚିତ ହୋଇପାରେ,ତଥାପି ଏହା ଦେଶୀୟ ଢଞ୍ଚା ପରିସରଭୁକ୍ତ ହେବା ଦରକାର । ଆମଦାନୀ ସାମଗ୍ରୀ କେବେ ମଧ୍ୟ ନବୋନ୍ମେଷର ସମକକ୍ଷ ହୋଇ ପାରିବ ନାହିଁ”ବୋଲି ସେ କହିଥିଲେ । ସେ ମଧ୍ୟ ଆମଦାନୀ ସାମଗ୍ରୀର ମାନସିକତା ପରିବର୍ତ୍ତନ ଉପରେ ଗୁରୁତ୍ୱ ଆରୋପ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆତ୍ମନିର୍ଭରଶୀଳ ପ୍ରତିରକ୍ଷା ପଦ୍ଧତି ଉଭୟ ଅର୍ଥନୀତିକ ଓ ରଣନୀତିକ ଦୃଷ୍ଟିରୁ ଖୁବ୍ ଗୁରୁତ୍ୱପୂର୍ଣ୍ଣ । ୨୦୧୪ ମସିହା ପରେ ଭାରତ ନିର୍ଭରଶୀଳତା ହ୍ରାସ ପାଇଁ ଅଭିଯାନର ମଙ୍ଗ ଧରିଛନ୍ତି । ବିଭିନ୍ନ କ୍ଷେତ୍ରରେ ସଂଗଠିତ କରି ସରକାର ଆମର ସରକାରୀ ପ୍ରତିରକ୍ଷା କମ୍ପାନୀମାନଙ୍କୁ ନୂତନ ଶକ୍ତି ଯୋଗାଇଛନ୍ତି । ଆଜି ଆମେ ଆମର ଆଇଆଇଟି ଭଳି ପ୍ରମୁଖ ପ୍ରତିଷ୍ଠାନଗୁଡିକୁ ପ୍ରତିରକ୍ଷା ଗବେଷଣା ଓ ନବୋନ୍ମେଷୀ ପାଇଁ ଯୋଡିଛୁ । “ଅତୀତ ଦଶନ୍ଧି ଗୁଡିକରେ ଦୋଷତ୍ରୁଟିକୁ ବିଚାରକୁ ନେଇ ଆଜି ଆମେ ଏକ ନୂତନ ପ୍ରତିରକ୍ଷା ବାତାବରଣ ସମସ୍ତଙ୍କ ସହଯୋଗରେ ତିଆରି କରିଛୁ । ଆଜି ପ୍ରତିରକ୍ଷା ଗବେଷଣା ତ୍ତ୍ୱତ୍ତ୍ୱଓ ପରିପାଟୀ ଘରୋଇ କ୍ଷେତ୍ର, ଶିକ୍ଷା, ଏମଏସ୍‌ଏମଇ ଓ ଷ୍ଟାର୍ଟଅପ୍ କ୍ଷେତ୍ର ପାଇଁ ଉନ୍ମୁକ୍ତ ହୋଇଛି ବୋଲି ସେ କହିଥିଲେ । ଏହା ଦୀର୍ଘଦିନ ଧରି ପଡି ରହିଥିବା ପ୍ରତିରକ୍ଷା ପ୍ରକଳ୍ପଗୁଡିକକୁ ଏକ ନୂତନ ଗତି ଦେଇଛି । ଏହାର ଫଳ ସ୍ୱରୂପ ସ୍ୱଦେଶ ଢାଞ୍ଚାରେ ଏୟାରକ୍ରାଫ୍ଟ କ୍ୟାରିଅର ଖୁବ୍ ଶୀର୍ଘ ବିକଶିତ ହେବ ବୋଲି ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଗତ ଆଠବର୍ଷ ମଧ୍ୟରେ ସରକାର କେବଳ ପ୍ରତିରକ୍ଷା ବଜେଟ୍ ବୃଦ୍ଧି କରିନାହାଁନ୍ତି “ ବରଂ ଆମେ ସୁନିଶ୍ଚିତ କରିଛୁ ଯେ ପ୍ରତିରକ୍ଷା ଅନୁକୂଳ ବାତାବରଣ ଆମ ଦେଶରେ ହିଁ ବିକଶିତ ହେବ । ଆଜି ବଜେଟର ବହୁଳାଂଶ ସ୍ୱଦେଶୀ କମ୍ପାନୀମାନଙ୍କ ଦ୍ୱାରା ପ୍ରସ୍ତୁତ ପ୍ରତିରକ୍ଷା ଉପକରଣ ଆହରଣରେ ଖର୍ଚ୍ଚ ହେଉଛି । ସେ ମଧ୍ୟ ପ୍ରତିରକ୍ଷା ବାହିନୀ ୩୦୦ ପ୍ରକାର ସାମଗ୍ରୀ ବାହାରୁ ଆମଦାନୀ ନ କରିବାକୁ ତାଲିକା ପ୍ରସ୍ତୁତି କରିଥିବାରୁ ସେମାନଙ୍କୁ ଧନ୍ୟବାଦ ଜଣାଇଥିଲେ । ଗତ ଚାରିରୁ ପାଞ୍ଚବର୍ଷ ମଧ୍ୟରେ ପ୍ରତିରକ୍ଷା ଆମଦାନୀ ପ୍ରାୟ ଶତକଡା ୨୧ଭାଗ ହ୍ରାସ ପାଇଛି ବୋଲି ପ୍ରଧାନମନ୍ତ୍ରୀ କହିଥିଲେ । ଆଜି ଆମେ ଏକ ବୃହତ୍ତମ ପ୍ରତିରକ୍ଷା ଆମଦାନୀକାରୀ ପରିବର୍ତ୍ତେ ବିରାଟ ରପ୍ତାନୀକାରୀ ହେବାକୁ ଯାଉଛୁ । ଗତବର୍ଷ ୧୩ହଜାର କୋଟି ଟଙ୍କାର ପ୍ରତିରକ୍ଷା ସାମଗ୍ରୀ ରପ୍ତାନୀ କରାଯାଇ ଥିବାବେଳେ, ସେଥିରୁ କେବଳ ଶତକଡା ୭୦ଭାଗ ଘରୋଇ କ୍ଷେତ୍ର ଦ୍ୱାରା ପ୍ରସ୍ତୁତ ହୋଇଥିବା ପ୍ରଧାନମନ୍ତ୍ରୀ ପ୍ରକାଶ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଜାତୀୟ ସୁରକ୍ଷା ପ୍ରତି ଭୟ ବହୁଗୁଣ ବୃଦ୍ଧି ପାଇଥିବାବେଳେ, ଯୁଦ୍ଧ ବିଗ୍ରହ ପଦ୍ଧିତି ମଧ୍ୟ ବଦଳିଛି । ଆଗରୁ ଆମେ ପ୍ରତିରକ୍ଷାମାନେ ଜଳ, ସ୍ଥଳ ଓ ଆକାଶ କଥା ଚିନ୍ତା କରୁଥିଲୁ । ବର୍ତ୍ତମାନ ଏହା ମହାକାଶ, ସାଇବର ମହାକାଶ, ଆର୍ôଥକ ଓ ସାମାଜିକ କ୍ଷେତ୍ର ଆଡକୁ ଗତି କରୁଛି । ସେ ଦୃଷ୍ଟିରୁ ଆମକୁ ଭବିଷ୍ୟତରେ ଆହ୍ୱାନଗୁଡିକୁ ଆଖିଆଗରେ ରଖି ଅଗ୍ରସର ହେବାକୁ ପଡିବ । ଏ କ୍ଷେତ୍ରରେ ଦେଶକୁ ଆତ୍ମନିର୍ଭରଶୀଳତା ହିଁ ସବୁଠାରୁ ଅଧିକ ସାହାଯ୍ୟ କରିବ । ପ୍ରଧାନମନ୍ତ୍ରୀ ନୂତନ ବିଶଦ ସମ୍ପର୍କରେ ସତର୍କ କରାଇ ଦେଇଥିଲେ । ସେ କହିଥିଲେ ଯେ “ ଭାରତର ଆତ୍ମନିର୍ଭରଶୀଳତା, ଆତ୍ମ ବିଶ୍ୱାସ ପ୍ରତି ଯେଉଁମାନେ ଆହ୍ୱାନ ସଦୃଶ ଆମକୁ ସେମାନଙ୍କ ବିରୁଦ୍ଧରେ ସଂଗ୍ରାମ ତୀବ୍ର କରିବାକୁ ପଡିବ । ଭାରତ ବୈଶ୍ୱିକ ସ୍ତରରେ ନିଜକୁ ପ୍ରତିଷ୍ଠିତ କରିବାକୁ ଯାଉଥିବାବେଳେ, ଦୁସପ୍ରଚାର, ଅପପ୍ରଚାର ଓ ମିଥ୍ୟା ପ୍ରକାଶନ ଜରିଆରେ ଦେଶକୁ ବାରମ୍ବାର ଆକ୍ରମଣର ସମ୍ମୁଖୀନ ହେବାକୁ ପଡୁଛି । ଦେଶର ସ୍ୱାର୍ଥକୁ ଦେଶ ଭିତରେ ବା ବାହାରେ କ୍ଷତି ପହଞ୍ଚାଉଥିବା ଶକ୍ତିଗୁଡିକୁ କଦାପି ସଫଳ ହେବାକୁ ଦିଆଯିବ ନାହିଁ । ଜାତୀୟ ପ୍ରତିରକ୍ଷା ଆଜି ଆଉ କେବଳ ନିଜସ୍ୱ ଭୂଖଣ୍ଡରେ ସୀମାବଦ୍ଧ ହୋଇ ରହିନାହିଁ, ଏହା ଆହୁରି ବ୍ୟାପକ ହୋଇଛି । ସେ ଦୃଷ୍ଟିରୁ ଦେଶର ପ୍ରତ୍ୟେକ ନାଗରିକ ଏଥିପାଇଁ ସଚେତନ ହେବା ଆବଶ୍ୟକ ।” ତେଣୁ “ ପୁରା ସରକାର ଯେପରି ଭାରତର ଆତ୍ମନିର୍ଭରଶୀଳତା ପାଇଁ ଉଦ୍ୟମରତ । ସେହିପରି ସମଗ୍ର ଦେଶର ପ୍ରତିରକ୍ଷା ନିମନ୍ତେ ସଂକଳ୍ପବଦ୍ଧ ହେବା ହେଉଛି ବର୍ତ୍ତମାନର ଆବଶ୍ୟକତା ।” ଏହି ସାମୁହିକ ଜାତୀୟ ଚେତନା ଭାରତର ସୁରକ୍ଷା ଓ ସମୃଦ୍ଧିର ମଜବୁତଭିତ୍ତି ହେବ ବୋଲି ପ୍ରଧାନମନ୍ତ୍ରୀ କହିଥିଲେ । ଏନଆଇଆଇଓ ଆଲୋଚନାଚକ୍ର ‘ସ୍ୱାବଲମ୍ବନ” ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳତା ହେଉଛି ଆତ୍ମନିର୍ଭର ଭାରତର ଏକ ପ୍ରମୁଖସ୍ତମ୍ଭ । ଏହାକୁ ଆଗେଇ ନେବା ଲକ୍ଷ୍ୟ ନେଇ ପ୍ରଧାନମନ୍ତ୍ରୀ କାର୍ଯ୍ୟକ୍ରମରେ ସ୍ପ୍ରିଣ୍ଟ ଚ୍ୟାଲେଞ୍ଜ ଉନ୍ମୋଚନ କରିଥିଲେ । ଭାରତୀୟ ନୌସେନା ସ୍ୱଦେଶୀ ବୈଷୟିକ ‌ଜ୍ଞାନ କୌଶଳ୍ ପ୍ରୟୋଗ ହେଉଛି ଏହାର ମୂଳଲକ୍ଷ୍ୟ । ଆଜା୍‌ଦୀ କା ଅମ୍ରିତ ମହୋତ୍ସବ ଅବସରରେ ଏନଆଇଆଇଓ, ପ୍ରତିରକ୍ଷା ନବୋନ୍ମେଷ ସଂଗଠନ (ଡିଆଇଓ) ସହଯୋଗରେ ଭାରତୀୟ ନୈସେନା ପାଇଁ ୭୫ଟି ନୂତନ ବୈଷୟିକ ସାମଗ୍ରୀ ପ୍ରସ୍ତୁତ ପାଇଁ ଲକ୍ଷ୍ୟ ରଖିଛି । ଏହି ମିଳିତ ପ୍ରକଳ୍ପର ନାମ ସ୍ପ୍ରିଣ୍ଟ(SPRINT) ବା (ସପୋଟିଂ ପୋଲ-ଭଲଟିଂ ଇନ R&D through iDEX, NllO and TADC) ପ୍ରତିରକ୍ଷା କ୍ଷେତ୍ରରେ ଆତ୍ମନିର୍ଭରଶୀଳତା ହାସଲ ନିମନ୍ତେ ଏହି ଆଲୋଚନାଚକ୍ର ଭାରତୀୟ ଶିଳ୍ପ ଓ ଶିକ୍ଷା ଅନୁଷ୍ଠାନଗୁଡିକୁ ସାମିଲ କରିଛି । ଏହି ଦୁଇଦିନିଆ (୧୮-୧୯) ଆଲୋଚନାଚକ୍ର ଶିଳ୍ପ, ଶିକ୍ଷା, ସେବା ଓ ସରକାରଙ୍କୁ ଗୋଟିଏ ମଞ୍ଚରେ ଏକତ୍ର କରି ପ୍ରତିରକ୍ଷା କ୍ଷେତ୍ର ପାଇଁ ବିଭିନ୍ନ ସୁପାରିସ୍ କରିବ । ଅଧିବେଶନ କାଳରେ ନବୋନ୍ମେଷ, ସ୍ୱଦେଶୀ ଜ୍ଞାନ କୌଶଳ, ଅସ୍ତ୍ରଶସ୍ତ୍ର ଓ ଉଡାଣ କ୍ଷେତ୍ରରେ ଆଲୋଚନା ସ୍ଥାନ ପାଇବ । ଆଲୋଚନାଚକ୍ରର ଦ୍ୱିତୀୟ ଦିନରେ ଭାରତୀୟ ମହାସାଗରୀୟ ଅଞ୍ଚଳର ବିଭିନ୍ନ ଦିଗ ଯଥା ସୁରକ୍ଷା ଓ ଅଭିବୃଦ୍ଧି ଇତ୍ୟାଦି ବିଷୟ ସ୍ଥାନ ପାଇବ ।